

**REPUBLIKA HRVATSKA**

**ISTARSKA ŽUPANIJA**

**OPĆINA LIŽNJAN-LISIGNANO**

**Načelnik**

KLASA: 400-08/23-01/02

URBROJ: 2163-24-01-23-1

Ližnjan, 30. ožujka 2023. godine.

Na temelju članka 14. Odluke o izvršenju proračuna Općine Ližnjan-Lisignano za 2023.g. (Sl. Novine Općine Ližnjan-Lisignano 11/22), članaka 60. Zakona o proračunu (Narodne novine RH br. 144/21 ) i članka 48. Statuta Općine Ližnjan (Službene novine Općine Ližnjan broj 02/21) Načelnik Općine Ližnjan-Lisignano donosi

**ODLUKU**

**O preraspodjeli sredstava planiranih u Proračunu Općine Ližnjan-Lisignano za 2023. godinu**

**I.**

Načelnik Općine Ližnjan – Lisignano preraspodjeljuje sredstva unutar proračunskog razdjela, programa, aktivnosti i proračunskih pozicija rashoda u posebnom dijelu Proračuna Općine Ližnjan za 2023.g. (Službene Novine Općine Ližnjan-Lisignano 11/22).

**II.**

Sredstva iz točke I. preraspodjeljuju se na način na koji je to prikazano u tablici koje je priložena ovoj Odluci i njezin je sastavni dio.

**III.**

Ova odluka je sastavni dio Proračuna Općine Ližnjan – Lisignano za 2023.godinu.

**IV.**

Općinski Načelnik o ovoj odluci izvještava Općinsko vijeće Općine Ližnjan- Lisignano u polugodišnjem izvještaju o izvršenju proračuna za 2023.g.

**V.**

Ova odluka se objavljuje u Službenim novinama Općine Ližnjan-Lisignano.

NAČELNIK

OPĆINE LIŽNJAN-LISIGNANO

Marko Ravnić, mag.iur.

**Obrazloženje Odluke**

**o preraspodjeli sredstava planiranih u Proračunu**

**Općine Ližnjan – Lisignano za 2023. godinu**

Sukladno Zakonu o proračunu te odredbama članka 6. Odluke o izvršenju proračuna Općine Ližnjan-Lisignano za 2023. godinu proračunska sredstva se mogu koristiti samo za namjene utvrđene proračunom i do visine utvrđene u posebnom dijelu Proračuna. Iznimno od navedenog, sukladno članku 60. Zakona o proračunu i članku 14. Odluke o izvršenju proračuna Općine Ližnjan – Lisignano za 2023.g. propisani su uvjeti i način na koji se mogu preraspodijeliti proračunska sredstva za tekuću godinu. Tako je propisano da se

„ 1. Rashodi i izdaci proračuna mogu se preraspodijeliti najviše do pet posto na razini skupine ekonomske klasifikacije koju donosi predstavničko tijelo koja se umanjuje i to unutar izvora financiranja opći prihodi i primici i unutar izvora financiranja namjenski primici., te

„ 3. Iznimno od točke 1. ovoga članka, sredstva učešća planirana u proračunu za financiranje projekata koji se sufinanciraju iz sredstava Europske unije iz izvora financiranja opći prihodi i primici te sredstva za financiranje projekata koja se refundiraju iz pomoći Europske unije mogu se preraspodjeljivati:

– bez ograničenja unutar istog razdjela organizacijske klasifikacije

– najviše do 15 posto između projekata različitih razdjela organizacijske klasifikacije….“

Budući su se iskazale potrebe za preraspodjelom sredstava i dodatnim iznosom za optimalni dovršetak dvogodišnjeg projekta sufinanciranog iz sredstava Europske unije ( Europski socijalni fond) „E- učenje o društvenom poduzetništvu“, unutar navedenog projekta preraspoređene su stavke na razini skupine ekonomske klasifikacije, te su planirana dodatna sredstva za dovršetak svih aktivnosti u ukupnom dodatnom iznosu od 1.906,31 eura a koja se do donošenja rebalansa preraspoređuju iz planiranih sredstava za realizaciju europskog projekta - K500110 Europski socijalni fond – zdravstveno socijalni multifunkcionalni centar.

Ostale preraspodjele su izvršene na stavkama rashoda unutar izvora opći prihodi i primici, te su njima osigurana dostatna sredstva za financiranje izrade planova procjene i zaštite od požara, nabavu press kontejnera, te sredstva za podmirenje obaveze plaćanja poticajne naknade sukladno Rješenju o obvezi plaćanja poticajne naknade za 2021.g. Fondu za zaštitu okoliša i energetsku učinkovitost.

Umanjuju se planirana sredstva na pozicijama rashoda u posebnom dijelu proračuna, a za koje je procijenjeno da umanjenje neće imati utjecaja na izvršenje svih planiranih aktivnosti.

Ukupni iznos rashoda i izdataka planiranih u Proračunu za 2023.g. ovom preraspodjelom se ne mijenja.

Promjene koje su izvršene na stavkama koje se umanjuju su predložene u iznosima i prema uvjetima iz članka 60. stavak 1. i 3. Zakona o proračunu, slijedom čega Načelnik donosi odluku o preraspodjeli kako je specificirano.

U Ližnjanu, 30 ožujka 2023.g.